نگۆلۆ کانتی ئەستێرەی فەرەنسی یانەی چێڵسی یەکێکە لە شەرمنترین یاریزانەکان، هەمیشە زەردەخەنە لەسەر لێوەکانیەتی، بەڵام وا دیارە هەندێجاریش توڕەدەبێت.
ئۆلیڤیێ جیرو، هێرشبەری فەرەنسی-ی ئەی سی میلان، بەشێک لە کەسایەتیی نگۆلۆ کانتی هاونیشتمانی ئاشکرادەکات.
جیرو بە "تۆك سپۆرت" دەڵێت، "من هەمیشە داوای لێدەکەم یاری سکرابل-م لەگەڵدا بکات، بە دڵنیاییەوە من لەو باشترم، زۆر باشترم".
هەروەها دەڵێت، "کانتی کەسێکی پێکەنیناویە، پیاوێکی ناوازەیە و ڕقی لە دۆڕانە، بۆ ئەوەی بردنەوە بەدەستبهێنێت هەموو شتێک دەکات، ئەوەش مۆرکێکی کۆمیدی پێداوە".
لەبارەی یاریکردن و توڕەبوونی ڕەشئەسمەرەکەوە، دەڵێت، "هەرگیز کۆڵنادات، لە ڕووبەڕووبوونەوەکاندا هەوڵدەدات جار لەدوای جار باشتر دەرکەوێت، لە دەرەوەی یاریگا ڕقی لە دۆڕاندنە و شکستهێنان توڕەیدەکات، زەردەخەنە لەبیردەکات و توڕەدەبێت".
کانتی ئەستێرەی هێڵی ناوەندی فەرەنسا، لە پێکان گەڕاوەتەوە و بەشداریی ڕاهێنانەکانی یانەی چێڵسی دەکاتەوە.